die lewe na 40 | ek is nie bitter nie, net bitter realisties | Page 2
ek is nie bitter nie, net bitter realisties
My dogters, vir ewig en altyd….
May 12, 2018 May 12, 2018 / Andorize	/ 3 Comments
Onvoorwaardelik. Sonder perke. Sonder voorwaardes. Ongeag die omstandighede. Nes julle is. Nes julle voel. Watookal julle doen. Vir ewig en altyd.
May 6, 2018 / Andorize	/ 1 Comment
Van hierbo uit die ge-propelleerde vliegtuigie uit, is dinge duidelik.
Alles wat God gevorm het, kronkel. Dit vou oop, met grasie en genade. Berge en riviere, landskappe en wolkpatrone. Lewe en orde, met kuns gekroon.
Alles wat Mens gemaak het, is reguit. Paaie en kragdrade. Grenslyne. Hard ge-ets, asof om die stempel van mens-in-beheer af te druk.
Dalk is dit hoekom ons sukkel om liefde te verstaan. Ons wil reguit lyne trek. Grense afkamp. Die pad van punt A na punt B uitkaart.
Terwyl liefde eintlik ook maar net wil kronkel. Om soos 'n bergstroom sy stilseker pad te vind.
Ek haat skinder. En ek dink niks van mense wat skinder nie. Hierdie skrywe moet gehoor word en is 'n reblog werd!!
Is jy verslaaf aan skinder? Besef jy ooit hoe baie skinder jy en jou vriendinne so oor 'n koppie koffie of 'n glasie wyn? Neeeee maar jy skinder "mos" nie, jou vriendin vertel jou 'n storie van iemand wat julle ken (gewoonlik ver weg ken). Haar man se boetie se vrou se sussie het gesê Rita en Klaas gaan skei. Dis mos nie skinder nie. My liewe mens, as dit nie uit Rita of Klaas se mond kom nie dan skinder jy. Van die bybel tot Buddha sê jy mag nie skinder nie. So hoekom doen ons dit?
Dalk is dit omdat ons nie veel anders het om oor te praat nie. Ek het 'n vriendin/deel van die family wat ek geen idee het wat om met haar te praat as daar nie oor ander mense gepraat word nie. Dis nie dat sy boring is nie, die dam is maar…
Verslaaf aan skinder?
May 3, 2018 / Andorize	/ 1 Comment
Brief aan Manèe op haar 21e verjaarsdag
April 13, 2018 April 14, 2018 / Andorize	/ 9 Comments
Manée…. "lieflik, goddelik"
Dis wat jou naam beteken, my pragtige dogter. Môre verjaar jy en dan word jy 21. WOW!! Om te dink, 21 jaar gelede was jy 'n bondel vreugde wat ek in my arms vasgehou het.
Elke keer wanneer ek hier vir jou of vir jou sussie skryf, dan voel dit "long overdue". Ek het so baie om te sê (positiewe goed, nie negatiewe goed nie), maar elke ongeskrewe en ongesproke woord wat oor die afgelope sewe jaar versamel het…. Hier is net eenvoudig nie genoeg plek daarvoor nie.
Eerstens wil ek hê jy moet weet dat ek jou oneindig liefhet. Dit sal nooit verander nie, maak nie saak wat gebeur nie. Ek wil hê jy moet die waarheid weet. Moet nóóit die leuen glo dat ek jou nie wou gehad het nie. Ek noem dit vir jou want dit is dinge wat jy teen my hou, maar niemand sê vir jou die waarheid nie: dat jy soveel vreugde in my lewe en in die lewens van ander toegevoeg het. Ek is oneindig dankbaar vir jou; jy is so geliefd!! En DIT is die reine waarheid.
As jy eendag self 'n mamma word, sal jy self verstaan hoe dit voel wanneer 'n mamma so lief is vir haar kinders dat haar hart wil ontplof! 'n Liefde wat maak dat 'n ma enige tyd haar lewe vir haar dogters sal gee. Die onvoorwaardelike liefde wat 'n ma vir haar kinders het is werklikwaar onparallel aan enige ander soort liefde. Niks op aarde is meer belangrik as die verhouding tussen 'n ma en haar dogters nie. Ek sê "op aarde" want natuurlik is ons verhouding met die Here die heel, heel belangrikste. Maar 'n ma se verhouding met haar dogters is besonders. Ek weet, want ek het ook 'n ma. Ons het nie altyd die wonderlikste verhouding gehad nie; en ek het haar al haar grys hare gegee!! Maar ek kan nie my lewe sonder haar indink nie: my grootste aanhanger, my engel-moedertjie wat haar knieë vir haar dogter en kleindogters deurbid; die persoon wie vir my die liefste in die wêreld is…. Soos ek vir julle is.
Manée, jy is nou groot. Ek het onlangs verneem dat jy in die buiteland iewers werk. "Jou kind werk in die buiteland en sy het nie eers die moeite gedoen om jou te sê nie!" was die boodskap; want ek "is dit nie werd nie." En dis fine. Moenie vir een oomblik dink ek is kwaad vir jou nie. Ek hoef ook nie te wonder oor jou of bekommerd te wees oor jou nie, want ek wéét dat die Hand van my Here oor jou is – en Hy is waardig! Ek glo nie daar is iemand meer trots op jou as jou eie ma nie, want jy is in staat om jou eie besluite te kan neem; dat ander dit nie vir jou neem nie. Ek is in ekstase dat jy keuses maak wat vir JOU goed is, en nie vir ander nie. Selfs al beteken dit dat jy dink ek is nie nou, op hierdie stadium van jou lewe, goed vir jou nie. Dis JOU keuse, my kind; en ek respekteer dit. En ja, jy gaan foute langs die pad maak. Ons almal doen. Niemand is perfek nie, niemand hoef te wees nie. Dis al hoe ons leer: uit die foute wat ons maak. Leer van jou eie ma die volgende belangrike les: partykeer maak ons oor en oor en oor dieselfde fout, maar ons leer eventueel – selfs al is dit te laat. Maar elkeen van ons het die ongelooflike kapasiteit om te verander, ons moet net eers erken dit wat in onsself is wat moet verander.
Anywhoooooo….. die feit dat jy oorsee gaan werk het, gaan nie oor my of enige iemand anders nie. Dit gaan oor JOU en die pad wat jy besig is om vir jouself oop te kap. Dit gaan oor JOU onafhanklikheid; en dis wonderlik dat jy die geleentheid gegryp het om dit te kan doen. Carpe diem!!
Dis okei as jy 'n blinde oog en 'n dowe oor wil gooi. Jou ma verstaan baie beter as wat jy dink; en ek sal jou nooit verwyt nie. Baie kinders gaan deur die lewe en blameer hulle ouers vir alles wat verkeerd loop in hulle lewens. Ek weet, ek het ook my ouers blameer vir my tekortkominge…. Maar iewers op 'n punt in 'n mens se lewe moet jy daaroor kom, en jy moet leer om te vergewe en te vergeet.
Jy sê jy het aanbeweeg. Welgedaan, my kind!! Jy is 'n dapper en sterk jong vrou; niks kon jou nog ooit onderkry nie, en niks sal ook nie. Ek sal altyd vir jou lief wees en ongelooflik trots wees op jou: op jou individualiteit; op dit wat jy bereik in jou lewe. Ek het jou gevier die dag toe jy gebore was, en ek sal nooit ophou om jou te vier nie. Jy is Godgegewe!!
Lekker verjaar, my kind. Wees veilig. Ek los jou met die woorde van Paulus in 2 Tessalonisense 2:16-17: "Mag ons Here Jesus Christus en God ons Vader – Hy wat ons liefgehad het en wat ons deur sy onverdiende goedheid 'n ewige troos en 'n goeie vooruitsig gegee het – mag Hy self [jou] hart vertroos en [jou] sterk maak in elke goeie daad en woord."
Jou ma xxx
April 10, 2018 April 10, 2018 / Andorize	/ 9 Comments
Vandag is ek 30 dae rook-vry, and still going strong 😊 Beslis een van die beste besluite wat ek geneem het!
Pa's en dogters
March 9, 2018 / Andorize	/ Leave a comment
Geen dogter behoort haar pa te smeek om deel van haar lewe te wees nie. Vaderlike liefde is nie veronderstel om perke te hê nie want vir 'n dogter is en bly haar pa altyd haar eerste liefde.
Elke verhouding in die gesin het sy eie plek en belangrikheid, en iemand het een keer gesê dat God heel eerste vir Adam en Eva geskep het, 'n gesin, en nié 'n Raad van Direkteure nie.
Omdat die verhouding tussen die pa en sy dogter nou ter sprake was by die Google soekenjin, is dít waaroor ek wil skryf.
Pa's julle is nie net die voorsieners wat moet sorg dat daar geld in die huis is nie, julle het 'n baie prominente doel in die huis. Julle is die hoof van die huis, die vaders in die huis, en as julle daardie rol met liefde vervul en julle vaderskap in liefde uitoefen, sonder om iemand soos 'n vloerlap te laat voel, baat elke persoon in die huis daarby. Jy inkluis.